I Malmøvåbenstilstanden [[1848]] var han designeret til medlem af en [[Fællesregeringen (1848-1849)|fællesregering]] under [[Carl Moltke]] for [[Hertugdømmet Slesvig|Slesvig]], Holsten og Lauenburg, men nægtede at indtræde i den. [[1851]] var han medlem af notabelforsamlingen i [[Flensborg]] og stillede her et selvstændigt forslag om en tredelt [[helstat]] med fuldstændig adskillelse af Slesvig og Holsten, således at monarkiets fællesskab skulle repræsenteres af et Rigsråd, bestående af syv delegerede fra Kongeriget og syv fra de tre Hertugdømmer med en af [[Frederik 7.|kongen]] valgt formand, og at de to nationaliteters ret fuldt ud sikredes i Slesvig derved, at landet deltes i et dansk, et tysk og et blandet distrikt. [[1852]]-54 var han departementschef i [[Ministeriet for Hertugdømmerne Holsten og Lauenborg|det holsten-lauenburgske ministerium]] og [[1857]]-[[1858|58]] medlem af [[Rigsrådet (1855-1866)|Rigsrådet]], men mødte ikke 1858, [[1860]] udnævntes han til [[konferensråd]] og døde ugift 17. september 1874 i Plön. I sit [[testamente]] indsatte han kong [[Christian 9.|Christian IX]] til universalarving til bedste for de embedsmænd, der havde lidt tab ved de sidste års begivenheder i Hertugdømmerne.
Historie